Die geriewe is perfek en voldoen aan al mens se vereistes. Dit is 'n rustige pragtige plek vir 'n perfekte gesinsvakansie. Dankie Kobus vir u gasvryheid.
Die eenheid was netjies. Lekker naby aan die strand, sowel as die hoofstrand en winkels. Ons sal vir seker weer terugkeur.
Pragtige natuurskoon, seelewe so mooi sigbaar van die dek af! Pragtige plekkie, dalk 'n paar dingetjies wat maar weer opgeknap kan word, maar alles was so mooi skoon! Meubels is in baie goeie toestand, beddens het lekker geslaap, DStv was 'n onverwagte bonus!
Verblyf is gemaklik, netjies, veilig en rustig, geen raserige verkeer nie. Dit is teen die strand met 'n 180 grade see-uitsig van die stoep of woonkamer af. Daar is 'n gemaklike braai-area ook met 'n lekker see-uitsig.
Hierdie eenheid is net fantasties! Die see-uitsig is 'n groot bederf en ons het gereeld walvisse en dolfyne gesien. Ons is baie dankbaar vir die veilige plek vir ons hondjies. Hulle was sommer dadelik tuis. Loopafstand van die strand af. Die skoonmaakdiens is 'n bonus. Dis baie veilig en stil. Sal definitief weer gebruik.
Met 'n absolute vriendelike en huislike welkom van die eienaar het ons van die staanspoor geweet dat dit 'n klein stukkie juweel is teen ons suidkus. Die huis is uiters gerieflik, goed toegerus en baie smaaklik versier. Die see-uitsig vanaf die dekarea is genoeg om 'n moeg siel weer lus vir die lewe te gee. Kobus, die eienaar, is 'n uiters vriendelike en 'n hulpvaardige gasheer en help sonder skroom indien dit nodig is. Ons as uiters nerotiese troeteldier eienaars, kan Beach Cove vir enige diereliefhebber aanbeveel. Beach Cove is nie net toegerus vir menslike gemak nie, maar daar is aansienlike aandag geskenk aan die veiligheid van troeteldiere. Dit is die een plek waar mens met 'n geruste hart jou diere kan saamneem en weet dit is regtig veilig en troeteldiervriendelik.
Die verblyf was baie gemaklik en gerieflik. Die eienaar was baie vriendelik en behulpsaam en het tot ons hondekind verwelkom. Sy het gedink sy besit die plek en het oral rondgesnuffel. Die eenheid is skoon en netjies, 'n huislike atmosfeer, goed toegerus met al die basiese benodighede. Die daaglikse skoonmaakdienste was 'n groot hulp wat mens voorsien van skoon linne en badkamerhanddoeke. Die uitsig vanaf die dek is iets besonders en mens kan ure daar spandeer. Die strand is net 5 minute se stap weg en is stil en ideaal vir 'n lang stappie met ons hond. Ons het ons verblyf baie geniet en ek beveel Beach Cove aan vir almal wat 'n rustige wegbreek by die see wil geniet.
Die verblyf was perfek vir ons. Die strand is binne loopafstand vanaf die huis. Hibberdene is miskien nie die beste plek vir uiteet, maar jy is binne 20 min vanaf Suidkus Mall wat alles het. Ons het ook ons hond saamgeneem en die huis is ingerig vir honde, baie veilig.
Ons is hartlik verwelkom deur die eienaar van Beach Cove, Kobus. Ons het 'n ongelooflike lekker tyd gehad en wens ons kon langer bly. Ons sal beslis weer daar bly.
Ons het heerlik gekuier, dit is naby aan alles, tog rustig en mens kan nie vir 'n mooier see-uitsig vra nie.
Ons is baie vriendelik ontvang deur Kobus. Die eenheid is goed toegerus en skoon. Ons twee Beagle honde was baie welkom en die perseel is goed omhein. Die kort stappie na die strand was ideaal. Die strand is stil, ongerep en pragtig mooi. Ons en die honde het die lang stappe vreeslik geniet. Daar kan egter nie hier in die see geswem word nie. Hibberdene se swemstrand is so 2 km weg, jy kan tot daar stap. Baie lekker wegbreek gewees.
Ons is af as gesin met 'n klein dogter en twee staffies. Ons is baie vriendelik verwelkom deur oom Kobus en onmiddellik het ons tuis gevoel. Die area is pragtig en die strande uitstekend. Die tuiste is bedoel vir 'n gesinsvakansie.
Ons vakansie by Beach Cove, was 'n vakansie wat ons nie gou sal vergeet nie, en kan nie wag om weer te gaan nie. Die privaat strand is alles wat jy wil hê en meer. Voel of jy op jou eie eiland is. Die verblyf is definitief vyf ster met alle geriewe wat jy voor kan vra en die see-uitsig is die beste wat ons nog beleef het op die Suidkus. Naby Hibberdene se hoofstrand en alle winkels. Sal definitief aanbeveel, en hoop om gou weer daar te gaan kuier.
Beach Cove is die ideale plek om te bly as jy vanuit jou blyplek op die see wil uitkyk. Dit is 'n alleenstaande huis op 'n erf, naas die hoofhuis waar Oom Kobus gereedstaan om jou verblyf gerieflik te maak. Dis 100% troeteldiervriendelik en baie veilig. Toegang tot 'n private strand is sowat 50 m ver met 'n veldpaadjie oor die treinspoor. Die trein pla glad nie - dit kom een maal per dag verby. En die SuperSpar is net om die hoek vir vinnige en gerieflike inkopies.
Goeie plek, beste akkommodasie teen die Suidkus. Nader aan die see kan jy nie bly nie. (Onthou net julle eie slimkaart om al die TV-kanale te kan kry).
Ons het ons vakansie en die verblyf baie geniet en sal Beach Cove as vakansie-verblyf vir enigeen aanbeveel.
Ons as 'n familie sal weer by Beach Cove vakansie hou. Die privaat strand so 80 meter vanaf die huis is 'n bonus, en stapafstand na die hoofstrand, goeie oefening.
Ons verblyf was wonderlik. Dit was 'n lieflike see-uitsig vanaf die hoofslaapkamer, sitkamer en balkon. Die huis was so te sê 'n "home from home". Dit is baie netjies en goed toegerus. Ons het die sonsopkoms baie geniet. Daar was baie walvisse te sien vanaf die huis, sowel as dolfyne. Die voëllewe het ons ook geniet, en hulle het ons elke oggend met hulle sang verwelkom. Die strande is mooi en skoon. Die winkels is ook naby en ons het gevind dat hulle voldoende was vir ons behoeftes. Die gasheer van die huis was baie vriendelik en behulpsaam.